Ora 11:12

Rama reagon sërish: Shkon në 28 numri i të shpëtuarve, keqardhje jashtëzakonshme

Kryeministri, Edi Rama ka reaguar sërish për situatën e krijuar nga tërmeti i fuqishëm që la pas viktima e dëme të shumta materiale. Rama shkruan se deri më tani janë shpëtuar 28- persona. Ndërkohë që kërkimet për të shpëtuar të gjallët që mund të jenë nën rrënoja po vijojnë me ndërsa pas pak orësh do fillojnë të na bashkohen njëra pas tjetrës skuadrat speciale nga Kosova, Italia, Greqia, Franca, Turqia, Serbia, Mali i Zi.



"Sapo ka mbërritur në 28 numri i të shpëtuarve. Do të vijojnë kërkimet që do të kryhen me durim e imtësi deri në fund, ndërkohë që pas pak orësh do fillojnë të na bashkohen njëra pas tjetrës skuadrat speciale nga Kosova, Italia, Greqia, Franca, Turqia, Serbia, Mali i Zi.

Por lehtësimi për çdo jetë të shpëtuar s’e bën më të vogël dhimbjen për jetët e humbura dhe keqardhjen e jashtëzakonshme për familjet që lotojnë të humburit. Edhe pse fjalët i merr era në këto raste,u përcjell ngushëllimet më vëllazërore familjeve që tani qajnë njerëzit e tyre." shkruan Rama.